《题何武子所藏简天碧松图》
明代·刘永之

苍松偃蹇如短虬，垂肘近人寒不收。悲风萧萧生昼晦，古鬣陊水令人愁。

锦鞯骑马山阴道，石黛空青拂衣好。万里江湖隔旧游，坐观图画空山老。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。